b"\n_START_ARTICLE_\nSupermarine\n_START_PARAGRAPH_\nSupermarine var en britisk flyproducent, som er mest kendt for at have produceret jagerflyet Spitfire.\n_START_SECTION_\nHistorie\n_START_PARAGRAPH_\nSelskapet blev grundlagt af Noel Pemberton-Billing som Pemberton-Billing Ltd i 1913 for at producere s\xc3\xb8fly. Han solgte selskabet til Hubert Scott-Paine, som i 1916 \xc3\xa6ndrede navnet til Supermarine Aviation Works Ltd._NEWLINE_Supermarine havde begr\xc3\xa6nset succes med sine s\xc3\xb8fly og flyb\xc3\xa5de indtil selskabet ansatte den unge flyingeni\xc3\xb8r R.J Mitchell. Mitchell viste sig at v\xc3\xa6re meget talentfuld og konstruerede moderne s\xc3\xb8fly som vandt hastighedsrekorder og priser i slutningen af 1920'erne. R\xc3\xa6kken af h\xc3\xb8jhastigheds s\xc3\xb8fly kulminerede med modellen S.6.b, som vandt Schneider-prisen til eje i 1931 med en hastighed p\xc3\xa5 340 miles i timen._NEWLINE_Udover h\xc3\xb8jhastighedsflyene producerede Supermarine ogs\xc3\xa5 mere ordin\xc3\xa6re s\xc3\xb8fly og flyb\xc3\xa5de, i alt 24 typer under ledelse af Mitchell. Selskapet havde finansielle problemer og blev i 1928 overtaget av v\xc3\xa5benkoncernen Vickers, hvilket gjorde det muligt at forts\xc3\xa6tte satsingen p\xc3\xa5 h\xc3\xb8jhastighedsfly. I 1938 blev selskapet overtaget af Vickers-Armstrong._NEWLINE_I oktober 1931 blev britiske flyproducenter bedt af RAF om at komme med udkast til en ny generation af jagerfly. De nye jagerfly skulle have mindst fire maskingev\xc3\xa6rer og kunne pr\xc3\xa6stere en hastighed p\xc3\xa5 over 200 miles i timen. Mitchell, som havde relevant erfaring, fik i opdrag at konstruere sit f\xc3\xb8rste landfly. Resultatet, Type-224 som gik p\xc3\xa5 vingene i 1934, var en skuffelse og blev vraget af RAF, som valgte dobbelted\xc3\xa6kkeren Gloster Gladiator i stedet.\n_START_SECTION_\nSpitfire\n_START_PARAGRAPH_\nAllerede mens Type 224 blev bygget, fik Mitchell accept til at p\xc3\xa5begynde udviklingen af et nyt fly, Type-300. Dette skulle v\xc3\xa6re et moderne helmetal monoplan skrog, som sammen med den nyudviklede Rolls-Royce Merlin V12-motor  gav et s\xc3\xa5 lovende resultat, at RAF hurtigt blev interessert og finansierede den f\xc3\xb8rste prototype til det, som skulle blive Spitfire._NEWLINE_I juni 1936 fik Supermarine ordre p\xc3\xa5 de f\xc3\xb8rste 310 Spitfire-fly, og flere store ordrer fulgte i takt med, at testflyvningene opfyldte forventningerne. Masseprodution af fly skabte nye udfordringer for Supermarine, som havde v\xc3\xa6ret vandt til at n\xc3\xa6rmest h\xc3\xa5ndproducere fly i sm\xc3\xa5 serier. Samtidig med at produktionssystemene blev forbedret m\xc3\xa5tte fabrikken i Woolston, Southampton, udbygges kraftigt. Dette f\xc3\xb8rte til store forsinkelser i levering af flyene. Mitchell fik endvidere kr\xc3\xa6ft og d\xc3\xb8de i juni 1937, hvilket yderligere forsinkede produktionen. _NEWLINE_Grundet forsinkelsene blev de f\xc3\xb8rste Spitfire f\xc3\xb8rst leveret til RAF i august 1938. For at klare produktion blev bygningen af en ny stor fabrik iv\xc3\xa6rksat n\xc3\xa6r Birmingham, som startede med en ordre p\xc3\xa5 1.000 Spitfire Mk II, og udenlandske ordrer fulgte til Supermarine, som havde mere end nok med at f\xc3\xb8lge med eftersp\xc3\xb8rgselen. _NEWLINE_I september 1940, f\xc3\xb8r Birmingham-fabrikken var i produktion, blev Woolston-fabrikken bombet og lagt i ruiner af Luftwaffe. Dette stoppede Spitfire-produktionen helt p\xc3\xa5 et tidspunkt, hvor landet havde desperat behov for fly. Produktion blev flyttet over til underleverand\xc3\xb8rer og provisoriske lokaler over hele Southampton. Efter nogle uger var produktionen atter i fuld gang og i alt 8.000 fly blev produceret p\xc3\xa5 denne m\xc3\xa5de. Efterh\xc3\xa5nden l\xc3\xb8ste produktionsproblemerne sig, og sammen med underleverand\xc3\xb8rer producerede Supermarine over 22.000 Spitfire-fly f\xc3\xb8r produktionen blev indstillet i 1947.\n_START_SECTION_\nEfter 2. Verdenskrig\n_START_PARAGRAPH_\nUmiddelbart efter 2. Verdenskrig var der en enorm overkapacitet i flyindustrien, og Supermarine producerede flere fly som havde begr\xc3\xa6nset succes. _NEWLINE_Som led i strukturoml\xc3\xa6gninger af den britiske flyindustri efter krigen blev Supermarine en del af British Aircraft Corporation, og Supermarine navnet udgik. Det sidste fly, der bar Supermarine-navnet, var jetjageren Scimitar. Produktion under Supermarine-navnet oph\xc3\xb8rte i 1963."